Nu există nicio posibilitate de a preveni astfel de atacuri de genul celor produse în această seară, a declarat la Digi24 jurnalistul Cristian Tudor Popescu.

FOTO: Getty Images

"Ce legătură e între un diplomat rus de rang înalt împuşcat la Ankara, nişte simpli cetăţeni omorâţi la Berlin şi trei alţi cetăţeni răniţi la Zurich? Răspuns: nicio legătură şi acesta e lucrul cel mai teribil.

Nu avem de-a face cu un inamic, cu un război, cu o strategie, aici nu există trupe, reguli, nici măcar un centru de comandă al acestor atentate.

Este vorba de ciuma psihică, ce se întinde cu ajutorul internetului. Poate fi orice persoană, de orice naţionalitate, în orice ţară din Europa, inclusiv în România.

În oice ţară din Europa, mai ales România, care are trupe americane pe teritoriu, baze americane, elementele scutului. Dacă s-a putut produce un atentat în Zurich se poate produce şi în Bucureşti, oricând.

Sensul acestor atentate este să nu aibă nicio logică, logica mai reduce din teroare.

Un atac se poate întâmpla şi în România, nu suntem neutri”, a declarat Cristian Tudor Popescu.